Folkalender

Bal med Dwight Lamb, Mette Kathrine Jensen Stærk og Kristian Bugge
2022-09-09 19:00 - 22:00 (Europe/Helsinki) | Kulturmaskinen, Frølageret, Odense, Farvergården 7, Odense, 5000
Dwights bedstefar Chris Jerup udvandrede fra Danmark i 1893 fra Vendsyssel til Iowa med sig havde han sin violin og en masse melodier, som han havde lært af sin far den berømte spillemand Kræn Jerup. Mange år senere lærte hans barnebarn Dwight melodierne af ham, da han flyttede ind hos datteren Mary Lamb. Siden 2008 har Mette Kathrine og Kristian spillet sammen med Dwight.
Entré 100 kr., dog kun 50 kr. for unge under 25, folk med tilknytning til aftenskolen Skibhus 17:48 og Grønland.
Støttet af Odense Musikudvalg og Kunststyrelsen.

Fredagsbal
2022-09-09 19:30 - 22:30 | Aarhus Folkemusikhus, Viborgvej 53, Aarhus V, 8210
Fredagsbal i Aarhus Folkemusikhus med “Maries Kiks” og “Træk og Stryg”. Maries Kiks starter kl 19:30 og spiller frem til kaffepausen. Herefter spiller Træk og Stryg til kl 22:30. Puds danseskoene og kom glad.

Shackleton Trio i Haslev Folk Club
2022-09-09 20:00 - 22:00 | Haslev Bibliotek, Mødesalen, Jernbanegade 62, Haslev, 4690
The Shackleton Trio kommer fra England – nærmere bestemt East Anglia. Trioen består af violinist og sanger Georgia Shackleton, guitarist Aaren Bennett og Nic Zuppardi, der spiller mandolin og banjo.
Musikstilen er gedigen engelsk folkemusik, hvor de blander deres egne kompositioner med traditionelle melodier og sange. Georgia har en evne til at finde de gamle historier fra deres hjemegn, East Anglia. Men derudover har de hentet inspiration fra blandt andet den nordiske tradition.
De er unge og har en frisk og ungdommelig tilgang til både musik og humor. Fulde af gåpåmod har de allerede turneret i 7 år både i og uden for England, og de er stærkt på vej til at slå deres navn fast på både engelske og internationale folkemusikscener, såvel som i britisk TV og radio, hvor de har fået flotte anmeldelser.
Shackleton Trio har i maj udgivet en CD (deres 3. studie-CD) Mousehold Heath, som de sikkert vil præsentere for os – samt forhåbentlig sælge. Fra maj til august i år turnerer de England og Skotland tyndt, før de kommer til Norge og Danmark i august og september
Vi kan glæde os til en aften med energisk musik og sang og et intenst og lunt samspil på scenen.
Billetter: https://www.place2book.com/da/sw2/sales/9odzxw8xuz
Koncerterne i Haslev Folk Club er støttet af Kunstrådet og Faxe Kommune

Unicorn Duo
2022-09-09 20:00 - 22:00 | Hannes Musikafe, Kjærgårdsvej 52, Bramming, 6740
Glæd dig til en time i godt selskab med UniCorn Duo, og lad dig føre vidt omkring gennem en times varieret program af udtryksfuld, energisk og raffineret musik til hjertet, kroppen og hjernens forunderlige, fantastiske og finurlige kringelkroge.

The Yellow House All-Star Band
2022-09-09 20:00 - 23:00 | Halkær Kro og Kulturhus, Halkærvej 59, Nibe, 9240
Vi indleder sæsonen med en unik håndplukket folksupergruppe i anledning af Halkær Kros mangeårige samarbejde med Yellow House Booking. Bandet er sammensat til lejligheden af nogle af de aktuelt mest fremtrædende musikere fra England og Skotland. 3 sangere flankeret af 2 musikalske naturbegavelser. Jack Badcock (sanger og guitarist, mest kendt fra Dallahan), Ciarán Ryan, der mestrer de fleste strengeinstrumenter. Sam Kelly (en formidabel sanger, et absolut topnavn på den engelske folkscene, der for ikke længe siden spillede i Halkær med sit band The Lost Boys), Ainsley Hamill, der både synger på engelsk, skotsk og gælisk, Toby Shaer (ligesom Ciarán Ryan en mester på et utal af strengeinstrumenter og dertil fløjte)

Folk Big Band - Godtfolk
2022-09-10 11:00 - 14:00 | Nordby, Fanø, Nordby, 6720
(TILMELDING KRÆVES)
HIP HURRA! Næste omgang Folk Big Band er nu klar. Denne gang i forbindelse med festivalen: GODTFOLK
Workshoppen er lørdag d. 10.september kl 11:00-14:00
Instruktør bliver guitarist og nøgleharpe spiller Perry Stenbäck (BRAGR og Dekadansorkestern)
Vi lærer en melodi og et arrangement af vores instruktør Perry Stenbäck. Hvis deltagerne har lyst kan vi evt. spille det vi har lært for gæster på festivalen.
Workshoppen er åben for alle uanset instrument, genre og niveau, man behøver ikke have kendskab til folkemusik.
Noder kan tilsendes på forhånd (senest d.5.september) men alt vil blive udlært på øret til workshoppen.
Tilmeldingslink til Folk big band:
shorturl.at/qS349
SU. Senest 4. september
Workshoppen er gratis, men for at deltage i festivalen kan der købes billetter via dette link: https://www.godtfolk.dk/billetter/
Hvis man køber billet til festivalen er der også mulighed for gratis overnatning.
Den præcise lokation for workshoppen er endnu ikke fastlagt, men vil blive opdateret snarest.

Hjejlens toner - efter Martin Spillemand
2022-09-10 14:00 - 23:00 | Broby Gamle Skole, Broby, Sorø, Suserupvej 55, Sorø, 4180
– med Peder Spillemands Eftf
“Hjejlens Toner” er navnet på en af Peder Spillemands egne kompositioner. Han lavede den i 1917, inspireret af fløjtetoner fra nogle hjejler, som lod sig høre en efterårsdag under pløjearbejdet.
Peder ”Spillemand” Jensen levede fra 1898 til 1986.
Se mere information på hjemmesidens beskrivelse !!!
Program
14-16 Fortælling, musik og dans, billeder, kaffe
16-18 Danseværksted og musikværksted
18.30 Aftensmad
20-23 Bal
Priser: Eftermiddag 100 kr., 80 kr. for medlemmer
Middag 90 kr.
Aften/Bal 100 kr., 80 kr. for medlemmer
Tilmelding for middag til pha@bgsbroby.dk,
Gerne forudbetaling til MobilePay, 8480XR, Folkekulturværkstedet, med oplysning om deltagere og hvad betalingen omfatter.

Fin Alfred & Morten Alfred Høirup i Pakhus8, Præstø Havn
2022-09-10 16:00 - 17:30 | pakhus8, Havnepladsen 6, Præstø Havn, Præstø, 4720
Gyldne Dage i Præstø. Fin Alfred synger gamle gårdsangerviser fra 1800-tallet og fortæller historierne om dem.

Peder Spillemands Eftf. spiller til bal
2022-09-10 20:00 - 23:00 | Broby Gamle Skole, Broby, Sorø, Suserupvej 55, Sorø, 4180
Better Berents – violin
Ole Nurdug Jensen – violin
Kirstine Nurdug Jensen – violin
Judy Ryslander – harmonika
Hjejlens toner og stærens fløjten høres i musikken som vi har fra Peder Spillemand, Kirstines oldefar. De smukke melodier rummer historier fra den midtvestjyske hede og dens folk af slidsomme bønder, husmænd, daglejere – og de omstrejfwww.bgsbroby.dk
ende tatere. Festen er den del af historien til alle tider – her skal danses! Det er svært at sidde stille når dette orkester spiller op med sin karakteristiske, både taktfaste og bløde spillestil.
Workshop i dans og musik om eftermiddagen fra kl. 14.00 se mere her: www.bgsbroby.dk

Høstgudstjeneste med Nathasja
2022-09-11 10:30 - 11:30 | Simon Peters Kirke, Kolding, Islandsvej 12, Kolding, 6000
Ved årets høstgudstjeneste i Simon Peters Kirken, Kolding, er folkemusik violinist Nathasja Vosgerau Hansen gæst og vil spille sammen med kirkens organist Ejvind Amorsen.

Åbent hus for børn fra seks år
2022-09-11 14:00 - 14:45 | Herlev Byskole, afd. Elv, Ederlandsvej 23, Herlev, 2730
Åbent hus med gratis bevægelse til musik, sang, rytmik og folkedans for børn fra 6 år. Levende musik og kyndig instruktion.

Åbent hus for juniorer fra 12 år
2022-09-11 15:00 - 15:50 | Herlev Byskole, afd. Elv, Ederlandsvej 23, Herlev, 2730
Åbent hus med gratis folkedans for juniorer fra 12 år. Levende musik og kyndig instruktion.

Åbent hus med gratis baldans
2022-09-11 16:00 - 17:30 | Herlev Byskole, afd. Elv, Ederlandsvej 23, Herlev, 2730
Baldanse blev i 1800-tallet danset i byerne, mens folkedanse blev danset i landsbyerne. Hvert år udvælger vi en større dans, der gennemgås over hele sæsonen på i alt 11 søndage, de to første gange er gratis prøvetimer. Levende musik og kyndig instruktion.

Dansepædagog
2022-09-11 17:30 - 21:00 | Viborgvej 53, 8210 Århus, Viborgvej 53, Århus V, 8210
Polskaundervisning og bal

The Yellow House All-Star Band
2022-09-13 19:30 - 23:00 | Baltoppen LIVE, Baltorpvej 20, Ballerup, 2750
Det er et helt særligt line-up af internationale folkemusikere, der går på scenen på Baltoppen LIVE den 13. september kl. 19.30. ”The Yellow House All-Star Band” er håndplukket af en af Danmarks største formidlere af internationale folkemusiknavne til både store og små spillesteder, Yellow House Booking. I anledning af agenturets 10-års jubilæum, har de sammensat det ekstraordinære band bestående af tre stærke sangere og to musikalske naturbegavelser for at byde på en enestående musikalsk oplevelse. De fem bandmedlemmer er kendte skotske og engelske solister fra Skotsk & Irsk Musikscenes program: Sam Kelly, Jack Badcock og Ciarán Ryan fra Dallahan, Ainsley Hamill fra Barluath og Toby Shaer fra Sam Kellys Lost Boys. Oplev de de fem topklassemusikere i én og samme koncert.
Siddepladser på balkon
Skotsk/Irsk Musikscene
Spisning kan tilkøbes: Baltoppen LIVEs koncert buffet (serveres fra kl. 18:00): 180,-

Koncert med Jensen & Bugge + Dwight Lamb
2022-09-14 20:00 - 22:30 | Hugos Kælder, Gården, Brogade 19, Køge, 4600
Mette Kathrine Jensen Stærk (harmonika), Kristian Bugge (violin), Dwight Lamb (enradet diatonisk harmonika).
Traditionel dansk spillemandsmusik og så alligevel ikke.
Dwight Lamb, som er født og opvokset i USA, har lært, husket og spillet mange gamle danske melodier efter sin morfar, Chris Jerup, som emigrerede fra Vendsyssel i Nordjylland i 1893. Han var søn af den legendariske spillemand Kræn Jerup og spillede selv både violin og diatonisk harmonika. Efter et langt liv i Amerika spiller Dwight Lamb nu musikken sammen med den danske duo Mette Kathrine Jensen Stærk og Kristian Bugge, og dermed bliver glemt dansk spillemandsmusik vedligeholdt, men også fornyet med de gamle strofer.

LYY m. Emma Björling (S)
2022-09-15 19:30 - 20:30 | Islebjerg Kirke, Ansgarsvej 2, Frederikssund, 3600
LYY er kendetegnet ved deres legende kommunikation og glade og humoristiske måde at se musikken og sig selv på. Sangene er en blanding af traditionelt og selvskrevet materiale, der strækker sig fra middelalderen til det moderne liv. Mens teksterne fortæller historier om livet dengang og nu, og violinen og nyckelharpa understreger dynamikken i historien, bygger guitaren og percussion rytmerne og grooves omkring sangen. På den måde fortæller de alle sammen historierne.
LYY er livlig, elegant og svingende folkpop, stærkt rodfæstet i den svenske folkemusik og med en livsbekræftende, opløftende følelse af utvungenhed og finesse i både den traditionelle som nyskrevne musik. De har udgivet tre højt anmelderroste albums.
LYY blev dannet i 2006 og har siden turneret flittigt og givet koncerter og workshops i hele Europa samt Nordamerika.
”Emma Björlings stemme er som en kvidrende svale…
Lykkelig suser den op mod forsommerens lyse himmel for derefter igen at suse ned mod jorden. Hvis et band virkelig skal kunne begå sig inden for folkemusikken i dag med så mange frem-ragende grupper og udgivelser, skal de bestå af usædvanlige dygtige musikere og stærke sange. LYY har begge dele”.
Lilly Jönsson, Svenske Dagbladet
Folkworlds:
”Dette er ligefrem og lettilgængelig svensk folkemusik med lidt jazzede undertoner, der ikke kalder på den nordiske melankoli. Indtrykket er som en smuk midsommernat, fuld af vitalitet og livsglæde”.
Tom Keller, Folkworld
LYY er:
Emma Björling – sang
Anna Lindblad – violin
David Eriksson – nøgleharpe
Petrus Johansson – guitar
Martin Norberg – percussion
www.lyy.se

Mirja Klippel
2022-09-15 19:30 - 21:00 | Kapernaumskirken, Frederkssundsvej 45, København NV, 2400
Med en stor stemme, et inderligt klangunivers og en sans for at skrive sange, der forbinder dybt personlige erfaringer med billeder fra den nordiske natur, har den finske sangskriver, sanger og multi-instrumentalist Mirja Klippel markeret sig som et særligt talent på den alternative folk-scene.
Allerede hendes debut-EP Lift Your Lion (2016) indbragte den københavner-baserede musiker en Danish Music Award Folk som Årets Sangskriver. Siden har hun turneret flittigt i Danmark, såvel som resten af Europa og Nordatlanten, ligesom hun i 2018 udsendte det roste fuldlængde-album River of Silver. Hendes seneste album, Slow Coming Alive, fik tre nominationer ved Danish Music Awards Roots i 2021.
Med dette album føjer Klippel atter nye nuancer til sin alternative og poetiske folk og fortsætter med at udvide dybderne og højderne i sin sangskrivning. Med sin faste medmusiker Alex Jønsson, drager hun publikum ind i et organisk og atmosfærisk univers, hvor personlige erfaringer åbner op for psykologiske dybder, og hvor intime rum går hånd i hånd med rå og vilde landskaber.
Line up:
Mirja Klippel: sang, guitar & waldzither
Alex Jønsson: guitar, kor

Yellow House All-Star Band (SCO)
2022-09-15 20:00 - 23:00 | Aksen, kulturhuset i Asnæs, Centervejen 91, Asnæs, 4550
The Yellow House All-Star Band er et band specielt sammensat i anledning af Yellow House Bookings 10-års jubilæum, og består af fem yderst talentfulde musikere fra England og Skotland – tre stærke sangere flankeret af to musikalske naturbegavelser – og tilsammen vil byder de på en enestående musikalsk oplevelse. De fem musikere er Jack Badcock – en fremragende sanger og guitarist, mest kendt fra Dallahan, men også med en meget stærk soloudgivelse på sit CV. Har turneret flere gange i Danmark, bl.a. med Larsa og Dallahan.
Ciarán Ryan – et musikalsk naturtalent, der mestrer de fleste strengeinstrumenter. En særdeles ferm banjospiller. Ligesom Jack medstifter af Dallahan og Larsa. Besøgte bl.a. Danmark i en duo med Jack i 2013, vores kun anden turné! Har også for nylig udgivet et soloalbum, Banjaxed, og turneret med sit eget Ciarán Ryan Band.
Sam Kelly – en formidabel sanger, et absolut topnavn på den engelske folkscene og et af vores mest efterspurgte navne. Tog Tønder Festival med storm sammen med sit band Sam Kelly & The Lost Boys i både 2017 og 2018.
Ainsley Hamill – en fabelagtig sangerinde, der både synger på engelsk, skotsk og gælisk. Har flere gange turneret i Danmark som forsanger i Barluath, men har nu en lovende solokarriere på vej og samarbejder også med bl.a. Fourth Moon.

LYY m. Emma Björling (S)
2022-09-16 20:00 - 22:00 | Thorøhuse Forsamlingshus, Drejet 7, Assens, 5610

Christensen & Kanne FOLKBAND live i Copenhagen folkclub
2022-09-16 20:00 - 22:00 | Metronomen, Godthåbsvej 33, Frederiksberg, 2000
Glæden ved livet, og det til tider hævede øjenbryn over det modsatte, er i fokus når Christensen & Kanne FOLKBAND optræder med et repertoire bestående af primært danske sange fremført af 4 herrer med en gennemsnitsalder på ca. 60 år.
I C&K Folkband spilles derudover også enkelte sange fra Jens Christensens bagkatalog – der rækker 40-45 år tilbage til tiden hvor engelske, irske og amerikanske folkesange var i fokus.
En aften med Christensen & Kanne FOLKBAND byder således på lytteværdige viser og folkesange – udsat for en bred vifte af akustiske strengeinstrumenter. (De har ca. 51 strenge, med på scenen)
Det er en udmærket idé, at medbringe både ører, smil og smilerynker til en koncert med Christensen & Kanne FOLKBAND.
Jens G. Christensen, sang og guitar
Axel Kanne, sang, guitar, dobro og ukulele
Ole Pettersson, sang, guitar, mandolin, oktavmandolin
Ole Holst Andersen, sang og bas

LYY (S)
2022-09-16 20:00 - 22:30 | Thorøhuse Forsamlingshus, Drejet 7, Assens, 5610
Lyy er en svensk kvintet, der blev dannet i 2006. Deres musik består af en blanding af traditionelt og nyt selvskrevet materiale. Deres optræden kendetegnes af god energi, præcision og tilført en god portion humor. Og tilhørerne kan glæde sig til en flot vokal fremført af sangerinden Emma Bjørling. Kvintetten har udgivet 3 anmelderroste cd’er, og har turneret på mange folkfestivaller og spillesteder i Europa, USA og Canada.
Lyy består af:
Emma Bjørling: vocal
Anna Linblad: fiddle
David Eriksson: nyckelharpe
Petrus Johansson: guitar
Martin Nordberg: percussion
Der bliver i forbindelse med koncerten som vanligt mulighed for at tilkøbe en 2-retters menu for 150 kr. Billetter til koncerten koster ligeledes 150 kr. og kan bestilles på telefon 22871053.
Koncerterne i Thorøhuse støttes af Statens Kunstfond og Assens Kommune.

Musik & Brunch i Sulelængen i magtenbølle
2022-09-17 11:00 - 13:00 | Sulelængen i Magtenbølle, Magtenbøllevej 94, Vissenbjerg, 5492, Danmark
Sulelængen i Magtenbølle (15 km. vest for Odense) afholder sæsonens næstsidste Musik & Brunch-arrangement lørdag den 17. september.
Som sædvanlig startes der med brunch klokken 11 præcis, hvorefter duoen Harvest Moon underholder fra kl. 12 til cirka kl. 13.
Harvest Moon består af de to gæve musikanter Connie Pilgaard Nielsen og Katrine Hald. De har optrådt på flere kontinenter som gademusikanter og leverer på den baggrund megen god musik og historier fra ‘de varme lande’.
Alle er velkomne. Entréprisen incl. brunch og underholdning er 175 kr. for medlemmer af Foreningen Sulelængens Venner; ikke-medlemmer betaler 225 kr. – tilmelding til magtenboelle@gmail.com eller sms 2961 5859 er som altid nødvendig af hensyn til indkøb bordopstilling mv.

Bal med Jensen, Bugge og Lamb
2022-09-17 19:00 - 23:00 | Trekanten, Aalborg, Sebbersundvej 2A, Aalborg Øst, 9220
Kræn Jerup var den meste kendte vendsysselspillemand i
midten og slutningen af 1800tallet. Hans søn lærte al
musikken, men emigrerede til USA og lærte musikken
videre til barnebarnet Dwight. I Vendsyssel var der ikke
længere nogen til at spille musikken.
I Danmark har duoen Jensen & Bugge spillet sammen
siden 2001. Det var første år af deres konservatorietid
på Folkemusiklinjen i Odense. I alle årene har deres
hovedfokus ligget på arbejdet med den danske traditionelle
musik direkte fra gamle spillefolk.
Via Anni Lehman på Tønder Festivalen fandt Mette og
Kristian frem til Dwight på prærien i Iowa, USA.
Det blev starten på et varmt venskab og gennem mange
år har duoen og Dwight arbejdet med det gamle Vendsyssel-
repertoir, hørt historierne og turnéret sammen. Og tilbage i
Danmark er musikken blev lært videre til nysgerrige, her-
boende spillemænd.

Roskildebal med KontradansOrkestret og Roskilde Spillemandslaug
2022-09-17 19:30 - 23:30 | Festsalen, Østervangsskolen, Astersvej 15, 4000 Roskilde, Astersvej 15, Roskilde, 4000
Dans til KontradansOrkestret og Roskilde Spillemandslaug.
KontradansOrkestret er denne aften: Poul Bjerager violin, Anna Egholm Pedersen violin, Bjarne Lund violin, Peter Eget harmonika og Al Damlund klarinet.
kl. 19:30 Roskilde Spillemandslaug
Aftenen starter med en halv times festlig dans til det store spillemandslaug.
kl. 20:00 Gammel musik og danse fra Roskilde/Lejreegnen
KontradansOrkestret og ”ForsøgsKvadrillen” viser det essentielle og særlige ved disse danse – kort og godt. Derefter er der bal med lokale pardanse, turdanse mv. hvor Forsøgskvadrillen er med på gulvet..
Orkestret har sammen med kompetente folkedansere udgravet og tolket egnens oversete skat af supergode, særegne danse og -melodier. Snart udkommer bogen Kontradans med 80 gamle danse fra Roskilde og Lejreegnen.
Midt på aftenen serverer Folkedanserlauget gratis kaffe og kage.
Se nogle af dansene og læs mere på www.kontradans.dk og på www.lirumlarum.dk
Se mere om program i link til vores Hjemmeside, Kommende arrangementer.
Vi ses til festlig dans kl. 19:30 i Festsalen på Østervangsskolen, Astersvej 15, 4000 Roskilde. Bus 600S til stoppested ved skolen.

Spillemandsmessen
2022-09-18 10:00 - 11:00 | Helligåndskirken, Torpevænget 1, Århus V, 8210
Jysk på Næsen spiller Spillemandsmessen i Helligåndskirken, Århus V.
Nanna Johannesson er solist.

Høstgudstjeneste med Ravdal
2022-09-18 10:00 - 11:30 | Ugerløse Kirke, Kirkevej 4, Ugerløse, 4350
Igen i år, er vi så heldige at få besøg af folkemusik duoen Ravdal ved vores Høstgudstjeneste.
Ravdal bestående af Tobias Dahl på klaver og Nathasja Vosgerau Hansen på violin. Duoen spiller Skandinavisk folkemusik iklædt nye klange, og med dansende rytmer.
Vel mødt til en gudstjeneste hvor vi fejrer høsten med musik, sang og fællesskab.

Høstgudstjeneste med Dwright Lamb Trio
2022-09-18 10:30 - 13:00 | Spentrup Kirke, 8981 Spentrup, Stationsvej 45, Spentrup, 8981
Jensen & Bugge spiller sammen med Dwright Lamb til høstgudstjeneste kl 10.30. Efter en kort pause er der koncert i kirken kl 12-13. Alle er velkomne til enten begge dele eller kun en af delene. Fri entre.
Spentrup Kirke, Stationsvej 45, 8981 Spentrup

Phønix - folkemusik for familier og børn
2022-09-18 11:00 - 12:00 | Musikhuset Aarhus, Thomas Jensens Allé 2, Aarhus, 8000
Phønix har spillet dansk folkemusik for børn og familier fra Beijing til Helsinki. Der er lagt op til en helt speciel oplevelse, når orkestret byder ind til koncert. Phønix præsenterer en sprællevende folkemusik med internationalt snit, som oser af musikalitet, energi, timing, humor, virtuositet og et stærkt visuelt udtryk.
Publikum trækkes med ind i en spændende verden af iørefaldende melodier, drabelige sange, groovy rytmer, som vokser direkte ud af den danske og nordiske musikkultur. Interaktion med publikum som sang, klap og bodypercussion, indgår altid helt naturligt i koncerten. Når Phønix går på scenen er der garanti for en stor oplevelse for både børn og voksne.
Musikhusets gratis familiekoncerter:
Koncerten er en af efterårets tre gratis familiekoncerter i Musikhuset. Formålet med koncerterne er at præsentere børn og voksne for musikken i nogle af dens mangfoldige former.

Mostgudstjeneste med Ravdal
2022-09-18 14:00 - 16:00 | Niløse Præstegård, Kongstedvej 8A, Dianalund, 4293
Søndag d.14.september afholdes mostgudstjeneste i Niløse præstegård. Det bliver en stemningsfyldt eftermiddag, hvor vi bla. får besøg af folkemusik duoen Ravdal.
Ravdal består af Tobias Dahl på klaver og Nathasja Vosgerau Hansen på violin. Duoen spiller Skandinavisk folkemusik iklædt nye klange og dansende rytmer.
Vel mødt – Det kan kun blive en festlig eftermiddag.
